Ajalehe The Sunday Times allikatel kaalub Kreml tuumarelvade paigutamist Balti mere laevastiku arsenali, välisminister Urmas Paeti sõnul faktilisi tõendeid selle kohta ei ole.    Paet usub, et ähvardused on seotud teravnenud suhetega Gruusias, vahendas "Aktuaalne  kaamera", vahendasid ERR Uudised.    "Faktilisi tõendeid sellest ei ole. Nii et ma loodan, et kui Gruusia kriis õnnestub lahendada, siis teravad avaldused ja ähvardused taanduvad ka muudest piirkondadest," ütles Paet.    Balti Kaitsekolledži dekaan Tomas Jermalavicius arvab, et neid ähvardusi tuleb võtta rahulikult, sest nende eesmärk on mängida emotsioonidel. "Me peame mõistma, et see kõik on mäng, et mõjutada vastaspoole hinnanguid ja emotsioone, mitte kasutada tuumalõhkepäid rünnakutes  või sõjas," ütles Jermalavicius.